Ameerika üliõpilasmeistrivõistlustel on stardis 4 Eesti kergejõustiklast
#000001
7.-10. juunil toimub Austin, Texases NCAA division 1 koolide kergejõustiku meistrivõistlused. Finaalvõistlusele kvalifitseerus 4 Eesti kergejõustiklast.
#000002
Meeste 10-võistluses on stardis Oklahoma ülikoolis õppiv Kristo Simulask, kelle senine tippmark on 2022 aastast 7926 punkti. Samuti Oklahomat esindab naiste 7-võistluses kvalifitseerunud Pippi Lotta Enok, kelle isiklik rekord 5782 punkti pärineb käesolevast aastast. Meeste 10-võistlus on kavas esimesel kahel päeval, ehk 7.-8. juunil ning naiste 7-võistlus vastavalt 9.-10. juunil.
#000003
Üksikaladel on Eesti lippu kõrgel hoidmas teivashüppaja Marleen Mülla (South Dakota ülikool), kelle 2023 välishooaja tippmark on 4.49. Naiste kõrgushüppes on esmakordselt NCAA’l osalemas teist aastat Hawaii ülikoolis õppiv Lilian Turban, kes on sellel hooajal stabiilselt 1.85 ületanud. Teivashüpe on kavas neljapäeval, 8. juunil ja kõrgushüpe võistluste viimasel päeval – laupäeval, 10. juunil.
#000004
Võistluste tulemusi saab jälgida SIIT.
#000005